# Anna Maria d'Orleans

### De Viquipèdia

Anna Maria d'Orleans, reina de Sardenya (Saint Cloud 1669 - Torí 1728). Princesa de sang de França amb el tractament d'altesa reial de la Casa dels Orleans.

Nada el dia 27 d'agost de l'any 1669 a la Saint Cloud essent filla del duc Felip d'Orleans i de la princesa Enriqueta d'Anglaterra. Anna Maria era néta per via paterna del rei Lluís XIII de França i de la infanta Anna d'Espanya i per via materna del rei Carles I d'Anglaterra i de la princesa Enriqueta de França.

El 10 d'abril de l'any 1684 contragué matrimoni a Versalles i després a Chambéry amb el rei Víctor Amadeu II de Sardenya, fill del duc Carles Manuel II de Savoia i de la princesa Maria Joana de Savoia. La parella tingué sis fills:

- SAR la princesa Maria Adelaida de Savoia, nada a Torí el 1685 i morta a Versalles el 1712. Es casà amb el príncep Lluís de França.

- SAR la princesa Maria Anna de Savoia, nada el 1687 a Torí i morta el 1690.

- SAR la princesa Maria Lluïsa de Savoia, nada el 1788 a Torí i morta el 1714 a Madrid. Es casà amb el rei Felip V d'Espanya.

- SAR el príncep Víctor Amadeu de Savoia, nat el 1699 a Torí i mort el 1715.

- SM el rei Carles Manuel III de Sardenya, nat el 1701 a Torí i mort el 1773 a Torí. Es casà en primeres núpcies amb la princesa Anna Cristina de Sulzbach i en segones núpcies amb la princesa Polixena Cristina de Hessen-Rheinfels-Rotenburg i en terceres núpcies amb la princesa Elisabet de Lorena.

- SAR el príncep Manuel Filibert de Savoia, duc de Chablais, nat a Torí el 1705 i mort dinou dies després.

La princesa Anna Maria morí a Torí el dia 26 d'agost de 1728. El seu marit, el rei Víctor Amadeu II de Sardenya abdicà en favor del seu fill el 1730 i morí dos anys després a Moncalieri.

Obtingut de "http://ca.wikipedia.org../../../a/n/n/Anna_Maria_d%27Orleans_ae84.html"

Categories: Prínceps d'Orleans | Reis de Sardenya

##### Views

- Article
- Discussió
- Revisió actual

##### Cerca